**Община Ботевград**

**Дружество „Орханиец” и**

**Дружество на литературните творци „Стамен Панчев” – Ботевград**

**ОРГАНИЗИРАТ**

**VIII Национален литературен конкурс „Стамен Панчев”**

Конкурсът се провежда под патронажа на Райна Панчева – внучка на поета Стамен Панчев, и  Стамен Банковски – Панчев – негов правнук.

**Цели**

Конкурсът е предназначензаученици от V до XII клас от цялата страна. Той цели да мотивираразвитието на творческото въображение и талант у подрастващите в областта на словесното изкуство; да съхранява и утвърждава най-важните човешки ценности – родолюбие, човечност, доброта, взаимно уважение, признателност, патриотизъм, етническа толерантност, отговорност; да популяризира постиженията в областта на литературата на най-младите нейни почитатели в България и да активира създаването на творчески контакти между тях.

**Тема на конкурса**

**ЗА КНИЖКАТА, МИШКАТА И…КОРОНАТА**

**Важно уточнение:** *Темата не е задължителна. Тя е препоръчителна само за участниците с разказ /или есе/ от втора възрастова група (ученици* ***от IX до XII клас****).*

**Регламент**

* **К**онкурсът се провежда в два жанрови вида: **стихотворение и разказ** **/или есе/**.
* Възрастови ограничения: право на участие имат средношколци от цялата страна в две възрастови групи:

**от V до VIII клас**

**от IX до XII клас**

* Всеки кандидат може да участва с до три творби – по една за двата жанра, и една творба, посветена на Стамен Панчев.
* Разказът /есето/ не трябва да надвишава 3 печатни страници.
* Творбите не трябва да са участвали в други издания на Национален литературен конкурс „Стамен Панчев”.
* Творбите трябва да са написани съобразно нормите на книжовния български език.

**Награди**

За всяка възрастова група – и в двата жанрови вида **/стихотворение и разказ или есе/**, ще бъдат определени по три награди, общо 12. Освен парични награди, победителите ще получат и специални плакети за участието си.

Извън горепосочените, ще бъде връчена и една **Специална награда.** Тя е предвидена за творба, посветена на личността или делото на Стамен Панчев – бащата, учителя, общественика, „поета с цигулката” и изобщо  - Човека!

Поощрителна награда ще бъде присъдена и от Дружество на литературните творци „Стамен Панчев”. Тя е за най-добре представил се в конкурса местен автор.

**Срокове**

Конкурсните творби ще се приемат до **15 март /включително/ 2022 година** на адрес: **stamen.panchev@abv.bg**.

В писмото всеки участник трябва да напише **само** личните си данни: име, презиме, фамилия, точен адрес, телефон за връзка и името на училището си, както и в коя възрастова група и в кой/кои раздели ще участва.

Самите творбите трябва да бъдат написани в отделен файл (документ на Word, шрифт Times New Roman, размер 12 или 14), който да се прикрепи към писмото.

Това се налага, защото конкурсът е анонимен. Творбите ще бъдат засекретени и ще бъдат подадени на журито без личните данни на участниците.

Творбите на участниците в тазгодишното издание ще се оценяват от петчленно жури под председателството на поетесата **Маргарита Петкова**.

За въпроси и информация, свързани с конкурса: **stamen.panchev@abv.bg**; **тел.: 089 843 21 29 и 088 885 94 85.**